ประธานเฟด ส่งสัญญาณลดดอกเบี้ย สกัดความเสี่ยงเศรษฐกิจโลกชะลอตัว
ประธานเฟด ส่งสัญญาณลดดอกเบี้ย สกัดความเสี่ยงเศรษฐกิจโลกชะลอตัว
ประธานเฟด ส่งสัญญาณลดดอกเบี้ย สกัดความเสี่ยงเศรษฐกิจโลกชะลอตัว
9 ต.ค. 2562

นายเจอโรม พาวเวล ประธานธนาคารกลางสหรัฐ (เฟด) ได้ส่งสัญญาณถึงโอกาสในการปรับลดอัตราดอกเบี้ยลงอีก เพื่อสกัดกั้นความเสี่ยงของเศรษฐกิจโลก โดยย้ำว่า เฟดจะดำเนินการที่เหมาะสม ท่ามกลางภาวะเศรษฐกิจที่มีแนวโน้มจะขยายตัวต่อเนื่อง โดยนายพาวเวลกล่าวในการประชุมประจำปีของสมาคมเศรษฐกิจธุรกิจแห่งชาติที่เมืองเดนเวอร์ ว่า แนวโน้มการขยายตัวทางเศรษฐกิจเป็นไปอย่างยั่งยืนมาก
“เห็นได้ชัดว่าเศรษฐกิจได้ชะลอตัวลงเพียงเล็กน้อยเท่านั้น ซึ่งก็เป็นเรื่องปกติที่การขยายตัวที่ยาวนานจะมีช่วงเวลาดังกล่าว โดยเหตุการณ์เช่นนี้ได้เคยเกิดขึ้น 2 ครั้งในช่วงทศวรรษ 1990 ซึ่งเศรษฐกิจชะลอลงในแบบเดียวกัน เพียงเพื่อที่จะได้รับแรงผลักดันทันทีที่เฟดปรับลดอัตราดอกเบี้ยลง 2-3 ครั้ง” นายพาวเวลกล่าว
ทั้งนี้ทีผ่านมาเฟดได้ปรับลดอัตราดอกเบี้ยลง 2 ครั้งแล้วในปีนี้ในเดือนก.ค.และก.ย.ที่ผ่านมา และได้ช่วยรักษาแนวโน้มที่น่าพอใจสำหรับการจ้างงานและอัตราเงินเฟ้อ เศรษฐกิจสหรัฐอาจจะอยู่ในระยะของการปรับตัวเท่านั้น ซึ่งไม่ได้หมายความว่าการขยายตัวทางเศรษฐกิจจะไม่เกิดขึ้นอย่างต่อเนื่อง ขณะที่ระบุว่า เฟดจะเริ่มเพิ่มงบดุลบัญชีในเร็วๆ นี้ เพื่อรับประกันว่า ตลาดทุนระยะสั้นของสหรัฐจะดำเนินการได้อย่างราบรื่นมากขึ้น
 